Dewald Wasserfall

Dewald Wasserfall (gebore 11 Oktober 1984; Empangeni, KwaZulu-Natal)Meer oor Dewald , amptelike webtuiste is ’n Afrikaanse sanger. Hy was voorheen lid van die rockgroep Wasserfall. Die groep het in 2011 ontbind en Dewald volg sedertdien ’n sololoopbaan.

Sy eerste soloalbum was Vergeet Wat Jy Weet van Liefde, wat in 2012 uitgereik is en platinumstatus behaal het met die treffers “Eendag As Ons Groot Is”, “Sewentien” en “Vergeet Wat Jy Weet van Liefde”. Sy volgende album, Ek en Jy, het goue status behaal en ’n Sama gewen vir beste kontemporêre musiekalbum. Dit het ook vier Ghoema-benoemings en ’n Tempo-benoeming gekry. Sy nuutste album is Jy Is die Storm.

Wasserfall was die mentor van Ivan Roux en Deidré Barnard in die realiteitsmusiekkompetisie Die Kontrak wat op VIA op DStv uitgesaai is. Die Kontrak volg 'n wedloop vir 'n kontrak van ’n miljoen rand wat op die uiteindelike wenner wag. Wasserfall se liedjie "Nuwe Begin" was die program se temalied.

 Diskografie 
 Albums 
 2012: Vergeet Wat Jy Weet van Liefde
 2014: Ek en Jy
 2016: Jy Is die Storm
2019 : Elektrisiteit

 Enkelspelers 
 2018: Nuwe Begin (Temalied Van Die Kontrak)
 2021: “Oorleef”
 2022: “Bedoel”

 Filmografie 
 Rolprente 
 2013: As jy sing as homself

 Televisiereekse 
 2007: Reise & Soetkyse as mede-aanbieder
2018: Die Kontrak as homself

 Kortfilms 
 2013: Eendag As Ons Groot Is: Dewald Wasserfall as onderwyser

 Verwysings 

 Bronne 




 Eksterne skakels 




Kategorie:Suid-Afrikaanse musici
Kategorie:Geboortes in 1984
Kategorie:Afrikaners
Kategorie:Suid-Afrikaanse manlike akteurs van die 21ste eeu
Kategorie:Afrikaanse sangers
Kategorie:Lewende mense